《小春初旬周筱云芷衫约同阮梅叔明经陈鲁山孝廉游平山堂归至虹桥小饮以同游平山堂分咏拈得山字》
清代·严廷中

浮生难得是清閒，一棹寻僧共往还。古佛笑迎前度客，夕阳红往隔江山。

人来粉剩金残地，秋在黄花白雁间。有约虹桥买村酒，暮钟声裹别禅关。

作者简介：严廷中，字秋槎，宜良人。诸生。官两淮盐运司经历，有《红蕉吟馆诗存》。